Pa tronk toe na hy dogter verkragŉ Pa van KwaZulu-Natal is tronkstraf opgelê vir die verkragting van sy 14-jarige dogter. Kol. Vincent Mdunge, woordvoerder van die polisie, sê die pa is 15 jaar tronkstraf opgelê in die Empangeni-streekshof. Mdunge sê die pa het glo in Mei verlede jaar sy dogter verkrag toe sy by hom gekuier het. Hy het haar van die matras waarop sy geslaap het getrek en in sy bed verkrag. Hy het haar weer in die vroeë oggendure verkrag. “Sy het na die tweede verkragting ontsnap en in nabygeleë bosse weggekruip. Sy is later deur ŉ buurman gered.” Die meisie se pa is vier dae na die voorval in hegtenis geneem.